
CONTRACT FURNIZARE
.......................................................................
1. Părţile contractante
În temeiul Legii 98/2016 privind achizitiile publice, precum și a altor prevederi legale emise în aplicarea acesteia s-a încheiat prezentul contract de achiziție publică de produse între:
DIRECȚIA GENERALĂ DE ASISTENTĂ SOCIALĂ SI PROTECTIA COPILULUI BRASOV, cu sediul în Municipiul Brașov, str. Iuliu Maniu nr.6, județul Brașov, tel/fax 0268.417.100/0268.411.124, email office@dgaspcbv.ro, având CIF 9870339, reprezentată prin Julieta GÎRBACEA, Director General, în calitate de achizitor, pe de o parte,
şi 
......................................................................................................................................................pe de alta parte,
a intervenit prezentul contract.

 2. Definiţii 

2.1 - În prezentul contract următorii termeni vor fi interpretaţi astfel:

a. contract –prezentul contract şi toate anexele sale;

b. achizitor şi furnizor - părţile contractante, aşa cum sunt acestea numite în prezentul contract;

c. preţul contractului - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;

e. servicii - servicii aferente livrării produselor, respectiv activităţile legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie şi orice alte asemenea obligaţii care revin furnizorului prin contract;

f. origine - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea furnizorului;

g. destinaţie finală - locul unde furnizorul are obligaţia de a furniza produsele;

h. termenii comerciali de livrare vor fi interpretaţi conform INCOTERMS 2000 – Camera Internaţională de Comerţ (CIC);

i. forţa majoră - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

j. zi - zi calendaristică; an - 365 de zile.
3. Interpretare
3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa,iar cuvintele la forma de gen masculin vor include forma de gen feminin și vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

4. Obiectul principal al contractului
4.1 - Obiectul prezentului contract îl reprezintă furnizarea de „Rafturi de arhivare corp C2 str. Iuliu Maniu nr. 6 Brașov” pe care furnizorul se obligă să le livreze, să le monteze și să le pună în funcțiune în perioadele convenite,  în conformitate cu obligaţiile asumate prin prezentul contract și conform solicitărilor din caietul de sarcini.
4.2. – Produsele menționate la punctul 4.1. sunt aprobate conform listei de investiții pe anul 2026.

5. Preţul contractului si modalitatea de plată
5.1 - Preţul total al contractului, respectiv preţul produselor ce vor fi livrate incluzând toate costurile aferente (transport, asigurare, montaj, punere în funcțiune) este de .............................lei, la care se adaugă TVA în valoare de ............................lei.
5.2 - Plata se va face în lei, prin virament cu ordin de plată, în termen de 30 de zile de la acceptarea/transmiterii facturii în conformitate art. 5 din OUG 120/2021 privind administrarea, funcționarea sistemului național privind factura electronică RO e-factura și factura electronică în România. Factura va fi însoțită de documente justificative cum ar fi dar fără a se limita la procesul verbal de recepție semnat de către ambele părți, certificate de garanție, declarațiile de calitate/conformitate.
6. Durata și executarea contractului

6.1 – Durata prezentului contract este de 56 de zile la semnarea de către ambele părți.
6.2 - Fără a aduce atingere prevederilor art. 6.1, prezentul contract va continua să producă efecte și după expirarea duratei menționate  la art. 6.1 până la îndeplinirea tuturor obligațiilor reciproce ale părților contractante.
6.3. - Executarea contractului începe după constituirea garanţiei de bună execuţie. Garanţia

de bună execuţie se constituie în termen de 5 zile lucrătoare de la data semnării contractului, acest termen poate fi prelungit la solicitarea justificată a contractantului, fără a depăși 15 zile de la data semnării contractului.
7. Documentele contractului
7.1 - Documentele contractului sunt:
a) anunțul simplificat/publicitar;
b) caietul de sarcini;
c) propunerea tehnică;

d) propunerea financiară;


  8. Ordinea de precedență
8.1 – În cazul oricărei contradicții între documentele prevăzute la art.7, prevederile acestora vor fi aplicate în ordinea de precedență stabilită conform succesiunii documentelor enumerate mai sus.

8.2 – În cazul în care, pe parcursul îndeplinirii contractului, se constată faptul că anumite elemente ale prounerii tehnice sunt inferioare sau nu corespund cerințelor din caietul de sarcini, prevalează prevederile caietului de sarcini.

 9. Comunicarea între părți
9.1 - Orice comunicare între părţi, referitoare la îndeplinirea prezentului contract, trebuie să fie transmisă în scris, prin mijloace electronice de comunicare (office@dgaspcbv.ro și .........................) sau, ca excepție, prin alte mijloace de comunicare care asigură confirmarea primirii documentului.

10. Garanţia produselor
10.1. – Furnizorul are obligația de a garanta că produsele furnizate prin contract sunt noi, nefolosite, de ultimă generație și încorporează toate îmbunătățirile recente în proiectare și structura materialelor.

De asemenea, Furnizorul are obligația de a garanta că toate produsele furnizate prin contract nu vor avea nici un defect ca urmare a proiectului, materialelor sau manoperei (cu excepția cazului când proiectul și/sau materialul e cerut în mod expres de catre Achizitor) sau oricărei alte acțiuni sau omisiuni a Furnizorului și că acestea vor funcționa în condiții normale de funcționare;

10.2. – Perioada de garanție acordată produselor de către Furnizor este de 24 de luni de la data recepției produselor.

10.3. – La primirea unei notificări, dacă defecțiunea face obiectul garanției, lucrările de reparații și înlocuirea pieselor defecte sunt gratuite, Furnizorul având obligația de a remedia defecțiunea sau de a înlocui produsul (dacă nu există soluție tehnică de reparație) în perioada convenită, fără costuri suplimentare pentru Achizitor. 
10.4 – În cazul apariției unei defecțiuni care blochează utilizarea arhivei sau afectează siguranța, furnizorul va interveni în maximum 48 de ore de la notificarea scrisă. Defecțiunile vor fi remediate pe cheltuiala exclusivă a furnizorului (piese de schimb, manoperă, transport) în maximum 5 zile lucrătoare de la constatarea defecțiunii.
10.5. – Dacă furnizorul, după ce a fost înștiintat, nu reușește să remedieze defectul în perioada convenită, Achizitorul are dreptul de a lua măsuri de remediere pe riscul și spezele Furnizorului și fără a aduce nici un prejudiciu oricăror alte drepturi pe care Achizitorul le poate avea față de Furnizor prin contract.

10.6. - Furnizorul va efectua obligatoriu o revizie tehnică anuală gratuită pe parcursul celor 24 de luni de garanție pentru a verifica:

- Alinierea și planeitatea șinelor din duraluminiu.

- Tensiunea curelelor dințate și starea componentelor autolubrifiante.

- Eficiența sistemului de auto-frânare și starea rulmenților etanșați.

10.7 -  Furnizorul se obligă să asigure disponibilitatea pieselor deschimb compatibile (curele dințate, roți compozit, repere mecanice etc.) pentru o perioadă de minimum 10 ani de la finalizarea perioadei de garanție.
11.  Livrarea şi documentele care însoţesc produsele

11.1 - Furnizorul are obligaţia de a livra produsele la sediul DGASPC Brașov corp C2 situat str. Iuliu Maniu nr. 6 Brașov județul Brașov cu încadrarea în cantităţile contractate. 
11.2 - (1) Produsele vor fi transportate în autovehicule speciale autorizate, proprii, cu respectarea normelor legale în vigoare și cu asigurarea integrității produselor pentru a nu avea efect negativ asupra mediului. Toate cheltuielile legate de transport vor fi suportate de furnizor. 

(2) Furnizorul va asigura livrarea produselor cu respectarea legislaţiei aplicabile acestuia aşa cum este ea prezentată de către Autoritatea Naţională pentru Protecţia Consumatorului.

(3) Furnizorul va transmite achizitorului documentele care însoţesc produsele, respectiv:

- aviz de însoțire a mărfii;

- certificat de calitate/conformitate eliberat de producător/furnizor/distribuitor
- certificat de garanţie de la producător/furnizor/distribuitor(dacă e cazul)
- instrucțiuni de utilizare, documentație tehnică adecvată în limba română;

11.3. - Certificarea de către achizitor a faptului că produsele au fost livrate parţial sau total se face după recepţie.
11.4 - Livrarea produselor se consideră încheiată în momentul în care sunt îndeplinite prevederile clauzelor de recepţie a produselor.

11.5 - Facturile vor fi întocmite în conformitate cu oferta financiară. Nu se acceptă altă denumire a produselor decât cea inclusă în caietul de sarcini. Nu se acceptă modificări şi/sau ştersături pe facturile emise.
12. Recepţie, inspecţii şi teste

12.1 - Achizitorul sau reprezentantul său are dreptul de a inspecta şi/sau de a testa produsele pentru a verifica conformitatea lor cu specificaţiile din caietul de sarcini şi oferta tehnică.
12.2 -  Inspecţiile şi testele din cadrul recepţiei se vor face la destinaţia finală a produselor  precizată în caietul de sarcini/prezentul contract.
12.3 - Dreptul achizitorului de a inspecta, testa şi, dacă este necesar, de a respinge nu va fi limitat sau amânat datorită faptului că produsele au fost inspectate şi testate de furnizor, cu sau fără participarea unui reprezentant al achizitorului, anterior livrării acestora la destinaţia finală.

12.4 - (1) Recepţia cantitativă se realizează la beneficiarul final de către o comisie de recepție constituită din reprezentanți ai achizitorului, în prezenţa delegatului furnizorului și se va finaliza prin semnarea actelor de recepție de către aceștia.

(2) Recepţia calitativă primară se efectuează la beneficiarul final prin aspectarea produselor, pentru a verifica încadrarea în termenele de valabilitate, precum şi verificarea caracteristicilor generale specifice.
(3) Produsele necorespunzătoare calitativ vor fi respinse şi vor fi predate cu proces-verbal delegatului furnizorului.
(4) În caz de divergenţă asupra unor aspecte legate de calitate, achizitorul poate apela la o autoritate cu competenţe specifice (DSV,OPC, etc.) pentru testarea produselor reclamate.
12.5 - Dacă vreunul din produsele inspectate sau testate nu corespunde specificaţiilor, achizitorul are dreptul să îl respingă, iar furnizorul are obligaţia, fără a modifica preţul contractului:

a)   de a înlocui produsele refuzate; sau

b) de a face toate modificările necesare pentru ca produsele să corespundă specificaţiilor lor tehnice.
13.
Obligația Furnizorului de a constitui garanția de bună-execuție
13.1 - Furnizorul se obligă să constituie garanția de bună execuție a contractului în cuantum de 5% din prețul contractului fără TVA, adică _____, în termen de 5 zile lucrătoare de la semnarea contractului de ambele părți. Garanția de bună execuție se constituie în conformitate cu prevederile art.154 alin (3) și (4) din Legea 98/2016,  precum și cu prevederile art.4 0 din Anexa la H.G. nr.395/2016, cu modificările și completările ulterioare. 

13.2 - Autoritatea Contractantă are dreptul de a emite pretenții asupra garanției de bună execuție în condițiile prevăzute la art. 41 din HG nr. 395/2016.

13.3 - Furnizorul are obligația de a notifica pretenția atât contractantului, cât și emitentului instrumentului de garantare, precizând obligațiile care nu au fost respectate, precum și modul de calcul al prejudiciului.

13.4. - Furnizorul are obligația de a reîntregi/de a reconstitui garanția de bună execuție în termen de 5 zile de la momentul la care aceasta a fost reținută de către Autoritatea contractantă.

13.5 - Restituirea garanției de bună execuție se face în termen 14 zile de la data întocmirii procesului-verbal de recepţie a produselor care fac obiectul contractului de achiziţie publică şi/sau de la plata facturii finale, dacă nu a ridicat până la acea dată pretenţii asupra ei.
 14. Modificarea contractului, clauze de revizuire
14.1 - Pe durata perioadei de valabilitate a contractului părțile au dreptul de a conveni modificarea și/sau completarea clauzelor acestuia, fără organizarea unei noi proceduri, cu acordul părților, fără a afecta caracterul general al contractului, în limitele dispozițiilor prevăzute de actele normative în vigoare.

14.2 - Modificările contractuale, nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia contractantul a fost declarant câștigător în cadrul procedurii de atribuire.

14.3 - Partea care propune modificarea contractului are obligația de a transmite celeilalte părți propunerea de modificare a contractului cu respectarea clauzelor contractuale și documentele suport cu cel puțin 5 zile înainte de data la care se consideră că modificarea ar trebui să producă efecte.

14.4 -  Modificarea va produce efecte doar dacă părțile au convenit asupra acestui aspect în scris, cum ar fi prin semnarea unui act adițional.
  15. Cesiunea

15.1 - Într-un contract de achiziție publică este permisă doar cesiunea creanțelor născute din acel contract, obligațiile născute rămânând în sarcina părților contractante, astfel cum au fost stipulate și asumate inițial. 

 16. Confidențialitatea informațiilor și protecția datelor cu caracter personal
16.1 - Contractantul va considera toate documentele și informațiile care îi sunt puse la dispoziție în vederea încheierii și executării contractului drept strict confidențiale.

16.2 - Obligația de confidențialitate nu se aplică în cazul solicitărilor legale privind divulgarea unor informații venite, din partea autorităților publice (ex: instanțe de judecată, ANAF, autorități contractante etc.), în cazul în care legea prevede obligația autorității/entității contractante de a furniza aceste informații.

16.3 - În prelucrarea datelor cu caracter personal conform contractului, părțile se angajează să respecte toate obligațiile stabilite conform legislației privind protecția datelor cu caracter personal inclusiv, dar fără limitare, conform prevederilor Regulamentului nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (“GDPR”).

16.4 -  În contextul încheierii și executării contractului, părțile vor putea prelucra o serie de date cu caracter personal, precum datele de identificare și datele de contact de tipul nume, prenume, funcția ocupată, adresă de email, număr de telefon, semnătură ale persoanelor fizice desemnate în mod direct sau indirect, de către oricare dintre părți în calitate de persoane de contact în vedere executării contractului precum și datele de identificare și date de contact ale administratorilor, directorilor sau altor reprezentanți legali sau convenționali ai părților responsabili cu semnarea, executarea, încetarea sau efectuarea oricăror formalități ce rezultă din lege sau din convenția părților în vederea ducerii la îndeplinire a obligațiilor stabilite prin prezentul contract.

16.5 - Părțile declară și garantează că se vor informa reciproc și în prealabil cu privire la activitățile de prelucrare a datelor cu caracter personal, cu respectarea prevederilor articolului 13 din GDPR și a legislației în materie, și că vor asigura informarea adecvată a tuturor persoanelor fizice ale căror date cu caracter personal sunt prelucrate și dezvăluite în contextul încheierii și executării prezentului contract.

16.6 -  În vederea asigurării securității și confidențialității prelucrării datelor cu caracter personal, părțile vor implementa măsuri tehnice și organizatorice adecvate și se vor asigura că persoanele care efectuează operațiuni de prelucrare a datelor persoanelor vizate cunosc și respectă cerințele legale în materie precum și politicile și procedurile interne implementate la nivelul fiecărei părți.

16.7 -  Fiecare dintre părți se obligă să informeze cealaltă parte cu privire la existența unor breșe de securitate sau a unor încălcări a securității datelor cu caracter personal fără întârziere nejustificată și să ia măsurile care se impugn pentru remedierea acestora.

 17. Obligaţiile și drepturile principale ale achizitorului

17.1 – Achizitorul va pune la dispoziția furnizorului toate informațiile necesare pentru derularea contractului în timpul stabilit și la nivelul de calitate și performanță prevăzut în caietul de sarcini.

17.2 - Achizitorul va urmări derularea contractului prin Compartimentul Tehnic Administrativ.
17.3 - Beneficiarul final are obligația să recepţioneze cantitativ şi calitativ produsele la livrarea acestora, printr-o comisie de receptie constituită din reprezentanti ai achizitorului, în prezenta reprezentantului furnizorului; 
17.4 - Achizitorul se obligă să plătească preţul produselor către furnizor în termen de 30 zile de la acceptarea/transmiterii facturii în conformitate 5 din OUG 120/2021 privind administrarea, funcționarea sistemului național privind factura electronică RO e-factura și factura electronică în România. Factura va fi însoțită de documente justificative cum ar fi nota de recepție aferentă și declarațiile de calitate/conformitate.
17.5 - Dacă achizitorul nu onorează facturile în termen de 14 zile de la expirarea perioadei convenite, atunci furnizorul are dreptul de a sista livrarea produselor. Imediat după ce achizitorul îşi onorează obligaţiile, furnizorul va relua livrarea produselor în cel mai scurt timp posibil.
18. Obligaţiile principale ale furnizorului

18.1 - Furnizorul se obligă să furnizeze produsele la standardele şi performanțele solicitate în caietul de sarcini la sediul sediul DGASPC Brașov corp C2 situat str. Iuliu Maniu nr. 6 Brașov județul Brașov.
19. Sancţiuni pentru neîndeplinirea culpabilă a obligaţiilor
19.1 - Furnizorul se obligă să despăgubească achizitorul în limita prejudiciului creat, împotriva oricăror:

(i) reclamații și acțiuni în justiție, legate de echipamentele, materialele, instalațiile folosite pentru sau în legătură cu Produsele furnizate, și/sau

(ii) daune, despăgubiri, penalități, costuri, taxe și cheltuieli de orice natură, precum și ale obligațiilor sale conform prevederilor contractului.

19.2 -  Furnizorul va despăgubi achizitorul  în măsura în care sunt îndeplinite cumulativ următoarele condiții:

(i) despăgubirile să se refere exclusiv la daunele suferite de către achizitor ca urmare a culpei furnizorului;

(ii) achizitorul a notificat furnizorul despre primirea unei notificări/cereri cu privire la incidența oricăreia dintre situațiile prevăzute mai sus;

(iii) valoarea despăgubirilor a fost stabilită prin titluri executorii emise conform prevederilor legale/hotărâri judecătorești definitive, după caz.

19.3 - În cazul în care, din vina sa exclusivă, furnizorul nu reuşeşte să-şi îndeplinească obligaţiile asumate, atunci achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală de 0,03% pentru fiecare zi de întârziere din preţul produselor nelivrate.

19.4 - În cazul în care achizitorul nu îşi onorează obligaţiile în termen de 30 de zile de la expirarea perioadei prevăzute la art. 17.4 din prezentul contract, atunci acestuia îi revine obligaţia de a plăti, ca penalităţi, o sumă echivalentă cu o cotă procentuală de 0,03% pentru fiecare zi de întârziere din plata neefectuată, până la plata integrală a debitului.

19.5 - Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

19.6 - Achizitorul îşi rezervă dreptul de a renunţa la contract, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
20. Obligații privind asigurările și securitatea muncii care trebuie respectate de către furnizor
(a) Furnizorul se obligă să respecte întreaga legislație a muncii care se aplică personalului, inclusiv legislația în vigoare privind angajarea, programul de lucru, sănătate, securitatea muncii, asistență socială, emigrare şi repatriere, şi îi asigură acestuia toate drepturile legale.

(b) Furnizorul va asigura condiții de muncă care nu sunt inferioare celor stabilite în cadrul ramurii sale de activitate.
(c) Furnizorul se obligă să se asigure că angajații săi se conformează tuturor legilor în vigoare, inclusiv celor legate de securitatea muncii.

(d) Furnizorul poartă întreaga răspundere în cazul producerii accidentelor de muncă inclusiv in spatiul achizitorului, evenimentelor şi incidentelor periculoase, îmbolnăvirilor profesionale generate sau produse de echipamentele tehnice (utilaje, instalații etc.), procedee tehnologice utilizate sau utilizate de către angajații săi şi cei aparținând societăților care desfășoară activități pentru acesta (subcontractanți), în conformitate cu prevederile legale în domeniul securității şi sănătății în muncă în vigoare pe durata contractului.
21. Asigurări

21.1 - Furnizorul are obligaţia de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare şi livrare, în funcţie de termenul comercial de livrare convenit.

22. Suspendarea contractului
22.1- În situații temeinic justificate, părțile pot conveni suspendarea executării contractului.

22.2 - În cazul în care se constată că procedura de atribuire a contractului de furnizare sau executarea contractului este viciată de erori esențiale, nereguli sau de fraudă, părțile au dreptul să suspende executarea contractului.

22.3 - În cazul suspendării/sistării temporare a furnizării produselor, durata contractului se va prelungi automat cu perioada suspendării/sistării.
23. Forţa majoră

23.1 - Forţa majoră este constatată de o autoritate competentă.

23.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care acesta acţionează.

23.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce se cuveneau părţilor până la apariţia acesteia.

23.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

23.5 - Dacă forţa majoră acţionează sau se estimează că va acţiona o perioadă mai mare de 15 zile, fiecare parte va avea dreptul să notifice celeilalte pătţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.
24. Încetarea contractului

24.1 - Prezentul contract încetează în una din următoarele situații:

a) împlinirea duratei contractuale;

b) înainte de termen prin acordul părților;

c) prin denunțare unilaterală a contractului de către achizitor, în cel mult 15 de zile de la apariția unor circumstanțe care nu au putut fi prevăzute la data încheierii contractului și care conduc la modificarea clauzelor contractuale în așa măsură încât îndeplinirea contractului respectiv ar fi contrară interesului public.

d) se inițiază procedura de lichidare a furnizorului;

e) prin reziliere de plin drept a contractului fără a mai fi necesară intervenția instanțelor judecătorești sau punerea în întârziere a părții în culpă, în situația în care oricare din părțile contractante nu își îndeplinește obligațiile sau le îndeplinește în mod necorespunzător ori cu întârziere. Contractul va fi reziliat în termen de 15 de zile de la transmiterea notificării de reziliere a contractului de către partea care nu este în culpă, cu posibilitatea de a pretinde daune interese;

25. Soluţionarea litigiilor

25.1 - Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

25.2 - Dacă după 15 zile de la începerea acestor tratative neoficiale achizitorul şi furnizorul nu reuşesc să rezolve în mod amiabil o divergenţă contractuală, litigiul va fi dedus judecării de către instanțele judecătorești competente în circumscripția căreia își desfășoară activitatea achizitorul.
26. Limba care guvernează contractul

26.1 - Limba care guvernează contractul este limba română.
27. Legea aplicabilă contractului

27.1 – Contractul va fi interpretat conform legilor din România.
28. Dispoziții finale

28.1 - Orice modificare privind clauzele contractuale în timpul executării contractului impune încheierea unui act adițional la contract, conform dispozițiilor legale.

28.2 - Părţile au înţeles să încheie prezentul contract de furnizare în două exemplare, câte unul pentru fiecare parte.
Achizitor,    


                                                                                              
D.G.A.S.P.C. Brașov                                                                               Furnizor,      

